CELEX: 62011CN0210
Language: et
Date: 2011-05-09 00:00:00
Title: Kohtuasi C-210/11: Eelotsusetaotlus, mille on esitanud Cour de cassation (Belgia) 9. mail 2011 — Belgia riik versus Medicom sprl

16.7.2011   
            
            
               ET
            
            
               Euroopa Liidu Teataja
            
            
               C 211/15
            
         Eelotsusetaotlus, mille on esitanud Cour de cassation (Belgia) 9. mail 2011 — Belgia riik versus Medicom sprl
   (Kohtuasi C-210/11)
   2011/C 211/28
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation
   
      Põhikohtuasja pooled
   
   
      Kassatsioonkaebuse esitaja: Belgia riik
   
      Vastustaja: Medicom sprl
   
      Eelotsuse küsimused
   
   
               1.
            
            
               Kas nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (1) artikli 6 lõike 2 esimese lõigu punkti a ja artikli 13 B osa punkti b tuleb tõlgendada nii, et nendega on vastuolus see, kui artikli 13 B osa punkti b tähenduses kinnisvara üürile- või rendileandmisena maksust vabastatud teenusena käsitatakse õigusvõimelise maksukohustuslasest äriühingu juhatuse või nõukogu liikmete või osanike ja nende pere poolt kasutamist isiklikuks tarbeks kogu hoonet või osa hoonest, mis kuulub selle äriühingu vara hulka ja mis seega on täielikult ettevõtte omandis, juhul kui sellise kasutamise eest ei ole ette nähtud mingit rahas makstavat renti, vaid see on käsitatav erisoodustusena, mida maksustatakse sellena juhatajate tulumaksu arvestamisel, ja kui seda kasutamist käsitatakse seetõttu maksualaselt vastutasuna juhatuse või nõukogu liikmete või osanike osa töö eest?
            
         
               2.
            
            
               Kas neid sätteid tuleb tõlgendada nii, et nimetatud maksuvabastus on kõnealusel juhul kohaldatav, kui äriühing ei tõenda vajaliku seose olemasolu ettevõtte käitamise ja kogu hoone või selle osa juhatuse või nõukogu liikmete või osanike kasutusse andmise vahel, ning kas sel juhul piisab kaudse seose olemasolust?
            
         
      (1)  EÜT L 145, lk 1.